ഐ.എസ്.സി ബാഡ്മിന്റണ്: കള്ചറല് ഫോറം ജഴ്സി പ്രകാശനം ദോഹ: ഇന്ത്യന് സ്പോര്ട്സ് സെന്റര് സംഘടിപ്പിക്കുന്ന പ്രഥമ ഇന്റര് ഇന്ത്യന് ഓര്ഗനൈസേഷന്സ് ബാഡ്മിന്റണ് ചാമ്ബ്യന്ഷിപ്പില് മത്സരിക്കുന്ന കള്ചറല് ഫോറം ടീമിന്െറ ജഴ്സി പ്രകാശനം ചെയ്തു. കള്ചറല് ഫോറം ആസ്ഥാനത്ത് ആക്ടിങ് പ്രസിഡന്റ് സാദിഖ് ചെന്നാടന് ടീം അംഗങ്ങളായ നൂറുദ്ദീന്, ആസിഫ് എന്നിവര്ക്ക് ജഴ്സി കൈമാറി പ്രകാശനം നിര്വഹിച്ചു. കായികരംഗത്ത് ഇതിനകം വ്യക്തി മുദ്ര പതിപ്പിച്ച കള്ചറല് ഫോറം പ്രവാസികളുടെ കായിക ഉന്നമനത്തിനായുള്ള വിവിധ പരിപാടികള്ക്ക് നേതൃത്വവും പിന്തുണയും നല്കുമെന്ന് അദ്ദേഹം പറഞ്ഞു. കള്ചറല് ഫോറം സ്റ്റേറ്റ് സെക്രട്ടറി കായികം തസീന് അമീന് ടീമിന് വിജയാശംസകള് നേര്ന്നു. കായിക വകുപ്പ് എക്സിക്യൂട്ടിവ് അംഗങ്ങളായ റഹ്മത്ത് കൊണ്ടോട്ടി, നാസര്, അബ്ദുല് അസീം, ടീം മാനേജര് അനസ് ജമാല് എന്നിവര് ചടങ്ങില് സംബന്ധിച്ചു.ജൂലൈ 29 മുതല് 31 വരെയാണ് 64 ടീമുകള് പങ്കെടുക്കുന്ന ഐ.എസ്.സി ബാഡ്മിന്റണ് ചാമ്ബ്യന്ഷിപ്.